Author: MH
Last saved by: .
Company: MH SR

Predkladacia správa

	Vláda SR prerokovala dňa 27. septembra 2000 materiál „Návrh modelu transformácie elektoroenergetiky SR a spôsob privatizácie časti majetku podnikov elektroenergetiky.“ Uznesením č. 758/2000 k tomuto materiálu, uložila ministrovi hospodárstva a ministerke pre správu a privatizáciu národného majetku, bod C.2: predložiť na rokovanie vlády SR „Zámer a postup privatizácie Západoslovenských energetických závodov, š.p., Stredoslovenských energetických závodov, š.p. a Východoslovenských energetických závodov, š.p.“ do 15. novembra 2000.

	Materiál zohľadňuje aj uznesenie vlády SR č. 100/200 bod B.1, ktoré požaduje v koncepčných materiáloch uvádzať aj dopad na zamestnanosť a uznesenie vlády SR č. 851/2000 k návrhu koncepcie privatizácie na ďalšie obdobie a vyhodnotenie zoznamu pasportizácie majetku štátu.

	Porada ekonomických ministrov vlády SR prerokovala „Zámer a postup privatizácie Východoslovenských energetických závodov, š.p.“ dňa 27. novembra 2000. Predložený materiál vzala na vedomie s pripomienkami a súčasne odporučila preskúmať nevyhnutnosť predloženia materiálu do Národnej rady SR, vláde SR odporučila dopracovaný návrh prerokovať.

Plnenie záverov PEM SR:
1.	Na základe pripomienok z PEM SR bol materiál prepracovaný.
2.	Predloženie materiálu na rokovanie NR SR pokladáme za potrebné v zmysle platného znenia zákona NR SR č. 92/91, pretože materiál o transformácii a privatizácii elektroenergetiky NR SR ešte nebol predložený.